На основу члана 18. став 6., члана 22. став 1. и 42. члана 24.,25.став1.26.став1.тачка 1. и члана 27. став 10. Закона о јавној својини (Службени гласник РС,  72/2011, 88/2013, 105/2014, 104/2016 - други закон, 108/2016, 113/2017, 95/2018 и 153/2020.), члана 40. Статута општине Гаџин Хан (Службени лист града Ниша број 10/19,101/19 и 89/22), Скупштине општине Гаџин Хан на седници одржаној 27.06.2024.године донела је

ОДЛУКУ

О ДАВАЊУ ПРАВА КОРИШЋЕЊА НА НЕПОКРЕТНОСТИ ТУРИСТИЧКОЈ ОРГАНИЗАЦИЈИ ОПШТИНЕ ГАЏИН ХАН

I

Општина Гаџин Хан ДАЈЕ ПРАВО КОРИШЋЕЊА Туристичкој организацији општине Гаџин Хан на објекату базена у Доњем Душнику на кп бр.2784 КО Доњи Душник и објекату “Кућа Драгутина Матића” на кп бр. 2101 КО Калетинац.

II

Право на коришћења на непокретностима из тачке 1. ове Одлуке преноси се без накнаде, ради обављања делатности Туристичке организације општине Гаџин Хан у складу са актом о оснивању исте.

III

Туристичка организација има право да непокретности из тачке 1 ове одлуке држи и користи у складу са њиховом природом и наменом

Туристичка организација нема својинска права на предметним непокретностима односно нема права отуђења, укључујући и размену, преноса права коришћења, заснивање хипотеке и улагање у капитал.

IV

Право коришћења на непокретностима у јавној својини престаје у случају њиховог отуђења из јавне својине општине на основу одлуке надлежног органа независно од воље носиоца права коришћења на непокретностима, у случају престанка носиоца права коришћења, као и у другим случајевима утврђеним Законом.

V

На основу ове Одлуке Туристичка организација општине Гаџин Хан , извршиће упис права коришћења на непокретностима из тачке 1 ове Одлуке у јавну књигу о непокретностима и правима на њима, након што исте буду уписане као јавна својина општине Гаџин Хан у складу са Законом о јавној својини.

IV

Ова одлука ступа на снагу наредног дана од дана објављивања у „Службеном лист града Ниша“.

Број:

У Гаџином Хану, дана \_\_\_\_\_

СКУПШТИНА ОПШТИНЕ ГАЏИН ХАН

` ПРЕДСЕДНИК

 Славиша Ивковић